Če imaš MIDI klaviaturo,
jo lahko uporabiš za hitro in intuitivno vnašanje not v MuseScoru 4.
Najprej moraš poskrbeti, da MuseScore prepozna tvojo MIDI klaviaturo.
Pojdi v nastavitve in izberi "Vhod/Izhod" (ali V/I na kratko).
V sekciji MIDI nato odpri spustni meni zraven "Vhod MIDI" in "Izhod MIDI"
in izberi svojo napravo. Potem klikni "V redu".
MuseScore bi moral prepoznati tvojo napravo takoj,
tako da ni potrebe po ponovnem zagonu programa pred uporabo.
Nato pojdi na to nastavitveno ikono v vrstici za predvajanje
in poskrbi, da je "Omogoči MIDI vhod" odkljukan.
Sedaj je vse pripravljeno za vnašanje not s tvojo MIDI klaviaturo.
Najprej vstopi v način vnašanja not s klikom na gumb "Način vnašanja not"
ali uporabo bližnjične tipke "N".
Pomembno je, da ne pozabiš izbrati trajanja, ki ga želiš dodajati,
preden zaigraš noto na svoji MIDI klaviaturi.
Da vneseš eno noto naenkrat, pritisni in povsem spusti vsako tipko,
preden pritisneš tipko za naslednjo noto.
Če pritisneš in držiš več tipk naenkrat,
bo MuseScore dodal vse te note skupaj kot akord.
Vredno omembe je, da bo klaviatura na zaslonu vizualno posnemala tipke,
ki jih pritisneš na MIDI klaviaturi.
Tudi to lahko uporabiš za vnašanje not v zapis
s klikanjem na tipke z miško.
Klaviaturo lahko prikažeš ali skriješ,
če greš pod "Pogled" in izbereš "Klaviatura",
ali z uporabo bližnjične tipke "P".
Na podlagi modela svoje MIDI klaviature
boš mogoče lahko dodelil nekaj njenih kontrol številnim ukazom za vnašanje not
in predvajanje zapisov.
Na primer, nekaj teh kontrol predvajanja lahko dodelim gumbom na svoji klaviaturi.
Pojdi v nastavitve in izberi "MIDI preslikave".
Izbral bom ukaz "Predvajaj" in potem kliknil na "Dodaj MIDI preslikavo …".
Ko sedaj pritisnem dodeljivo kontrolo na svoji MIDI tipkovnici,
jo bo MuseScore prepoznal in ji dodelil ukaz predvajanja.
Ukaze lahko dodeliš tudi tipkam na MIDI klaviaturi.
Na primer, lahko bi dodal ta trajanja najnižji noti na svoji klaviaturi.
To mi bo omogočilo izbiro trajanj z levo roko
med vnašanjem not z desno roko,
kar pomeni, da mojim rokam ni treba zapustiti klaviature med vnašanjem glasbe.
Če ti je bil tutorial všeč in želiš izvedeti več o MuseScoru,
si poglej nekaj sledečih poglavij na našem YouTube kanalu
ali poglej v naš spletni priročnik,
do katerega najdeš povezavo v opisu spodaj.